**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 4. jūlijā Nr. 7**

(protokols Nr. 2, 5. p.)

**Par Madonas novada pašvaldības domes priekšsēdētāja vietnieka attīstības, teritorijas pārvaldības un komunālās saimniecības jomās ievēlēšanu**

Pašvaldību likuma 13. pants paredz, ka *(1) Pēc domes priekšsēdētāja ievēlēšanas no attiecīgās domes deputātiem ievēlē priekšsēdētāja vietnieku. (2) Domes priekšsēdētājam var būt vairāki vietnieki. Domes priekšsēdētāja vietnieku skaitu nosaka pašvaldības nolikumā. (3) Domes priekšsēdētāja vietnieka vēlēšanas notiek šā likuma*[*12. pantā*](https://likumi.lv/ta/id/336956#p12)*noteiktajā kārtībā.*

 Madonas novada pašvaldības 04.07.2025. saistošo noteikumu Nr. 1 “Madonas novada pašvaldības nolikums” 14.2. punkts paredz, ka domes priekšsēdētājam ir vietnieks sociālajā, veselības un kultūras jomās.

 Pašvaldību likuma 12. pants paredz, ka (*1) Domes priekšsēdētāju ievēlē no domes deputātu vidus. Tiesības izvirzīt kandidātu domes priekšsēdētāja amatam ir ikvienam domes deputātam. (2) Domes priekšsēdētājs ir ievēlēts, ja par kandidātu nobalso vairāk nekā puse domes deputātu. (3) Ja neviens no kandidātiem nesaņem nepieciešamo balsu vairākumu pirmajā kārtā, tiek rīkota atkārtota balsošana par tiem diviem kandidātiem, kuri saņēmuši visvairāk balsu. Ievēlēts ir tas kandidāts, kurš saņēmis ievēlēšanai nepieciešamo balsu skaitu. Ja arī otrajā kārtā neviens no kandidātiem nav saņēmis ievēlēšanai nepieciešamo balsu vairākumu, tiek rīkota balsošanas trešā kārta par to kandidātu, kurš otrajā kārtā saņēmis vairāk balsu. (4) Ja neviens no kandidātiem trešajā kārtā nav saņēmis ievēlēšanai nepieciešamo balsu skaitu, rīko jaunas domes priekšsēdētāja vēlēšanas.*

 Pašvaldību likuma 35. panta otrā daļa paredz, ka *Par pašvaldības domes priekšsēdētāja, priekšsēdētāja vietnieka un izpilddirektora amatam izvirzītajām kandidatūrām balso ar vēlēšanu zīmēm vienlaikus par katram amatam izvirzītajiem kandidātiem.*

 Pamatojoties uz Pašvaldību likuma 10. panta pirmās daļas 11. punktu, 12. pantu, 01.07.2025. balsu skaitīšanas komisijas protokolu, **atklāti balsojot: PAR – 18** (Agris Lungevičs, Aigars Šķēls, Guntis Klikučs, Sandis Kalniņš, Gunārs Ikaunieks, Valda Kļaviņa, Rūdolfs Medenis, Gatis Teilis, Aivis Mitenieks, Māris Justs, Dace Ozoliņa, Andris Dombrovskis, Jānis Erels, Artūrs Čačka, Egils Bērziņš, Zigfrīds Gora, Aivis Masaļskis, Artūrs Grandāns), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Ievēlēt deputātu Aigaru Šķēlu par Madonas novada pašvaldības domes priekšsēdētāja vietnieku attīstības, teritorijas pārvaldības un komunālās saimniecības jomās.
2. Lēmums stājas spēkā 2025. gada 8. jūlijā.

 Domes priekšsēdētājs A. Lungevičs

*E. Zāle 26486811*